Täna saates - Sajandi torm pani Teksase proovile.
Naabrid aitasid teineteist ja kogudused teenisid kogukondi.
Lisaks - Apostel Paulus kõneles kunagi Ateena Areopaagil.
Nüüd päästab see Ateena kogudus moslemeist pagulasi
tänapäeva ja igaviku jaoks.
Ja - Kas Püha maa arheoloogid on leidnud koha,
kus Jeesus tegi ühe oma suurimaist imedest?
KRISTLIKU MAAILMA UUDISED
Tere tulemast saatesse!
Olen George Thomas. Kolleeg Wendy Griffith on tööreisil.
Võtab aastaid, enne kui Kagu-Teksas toibub orkaan Harveyst.
Osariigi valdustes sadas maha üle 1,3 meetri vett.
Hävitavad üleujutused kestsid päevi.
Hukkus kümneid inimesi. Kannatada sai üle 100 000 kodu.
Nagu alati, naabrid aitasid üksteist ja kogudused teenisid kogukondi.
Erik Rosales oli tormi ajal Teksases. Siin on tema raport.
Vihm jätkub, nagu ka päästetööd.
Inimesed päästavad suurte sõidukite ja isiklike paatidega
veevangi jäänuid.
Kas teil on paate? - Meil on kolm, aga me ei tunne piirkonda.
Nende meeste sõnul tegid nad, mida Jumal käskis.
Nad sõitsid Richmondi elurajooni Houstonisse inimesi päästma.
Keegi peab tegema esimese sammu ja alustama.
Reed Goodman kolis hiljuti ära Põhja-Dakotast.
Ta pole leidnud töökohta. Nüüd ta mõistab, miks.
Jumal tahtis, et tema, ta vend ja isa päästaksid paadiga inimesi.
Me ei mõista alati, miks asjad lähevad nagu lähevad,
kuid kõik on Jumala plaanis.
Ka Reedi vend Robbin räägib, et koges Jumala kutset.
Helistasin isale ja küsisin, kus nad on. Nad olid veel kodus.
Ütlesin, et olen varsti kohal. Neil oli paat. Lubasin juhiks hakata.
Mehed arvasid, et ööbivad autodes.
Teksaslased on avanud uksed ja andnud neile süüa ja öömaja.
Inimesed evakueeriti 8-10 tunni eest.
Peavarju vajajaid on palju.
Oma kodu avamine on vähim, mida teha saame.
Olen Houstoni kesklinnas, George R. Browni messikeskuses,
kuhu on evakueeritud 9000 inimest.
Kedagi ei saadeta tagasi, ütleb Punane Rist.
Paljud on kaotanud kodu ja kõik, mis neil oli.
Kadunud on ka pereliikmeid.
Ma pole iial midagi sellist kogenud. Kodutu mehe tunne on.
Pole kohta, kuhu minna.
Aga see ei muuda mu usku.
Larry Daniel kolis piirkonda hiljuti koos naise Rhondaga.
Tulva tõustes läks Rhonda haiglasse, kuhu oli viidud üks sõber.
Daniel pidi lahkuma laagripatsilt, kus nad elasid.
Nüüd on naine kadunud. Sõber püüdis talle helistada.
Sõbrast pole midagi kuulnud.
Mu naisel on minu telefon. Mobiilidega ei mäleta enam numbreid.
Tema sõnul on ta murtud, kuid säilitab usu.
Abi tuleb, kui seda vajatakse. Jumal hoolitseb.
See juhtus nii kiiresti. Vesti tõusis mõne tunniga meetrijagu.
Haarasin kiiruga midagi kaasa.
Shawn Palmer on tänulik mehele, kes ta kajakiga päästis.
Ta päästis mu.
Teda ajendas soov inimesi aidata.
Kui Püha Vaim poleks teda südames mõjutanud,
ma ei tea, mis minuga oleks juhtunud.
Paljud rääkisid, kuidas Jumal õhutas aitama.
Mõned oleksid tahtnud aidata, kuid tõusev tulvavesi takistas.
Selline nägi välja Lakewoodi koguduse esine.
Kõik teed meie ümber olid üle ujutatud.
Oli liiga ohtlik vabatahtlikke kutsuda. Teed olid kinni.
Lakewoodi ja pastor Joel Osteeni tabas meedia kriitika,
et kogudus ei avanud abivajajaile uksi.
Oleme lubanud aidata, nüüd kui ka messikeskus on täis.
Aitame ülesehitamises, lammutamises ja koristamises.
Aitame pikaajaliselt. Kui tulvaveed meid piirasid,
oli ohtlik siinkandis liikuda.
Lakewoodi koguduse ruumides sai peavarju 300 inimest.
Minu selja taga on abivarustust, mida houstonlased kogudusse toovad.
Siin on pastor Osteen. Aitäh, et meiega ühinesid. - Hea meelega.
Räägime kriitikast. Räägi, mis juhtus.
Kogudus on alati avatud olnud. Siia tuli evakueerituid juba varakult.
Mõned tahtsid mujale minna.
Ei pea paika, et saatsime inimesi ära.
Esimestel päevadel ei pääsetud kirikusse ja siin oli ohtlik.
Ehitis asub künkal, kuid tulvavesi tõusis siia ka 2001. a.,
kui see oli veel Rocketsi meeskonna koduhall. Pidime ettevaatlikud olema.
Kui oht oli möödas ja teine evakueerimiskoht täis,
hakkasime inimesi vastu võtma ja kogukonda aitama.
Aitate pikaajaliselt. Tahate Houstonit üles ehitada. - Tõsi.
Evakueeritud kolivad edasi nädala, paari pärast.
Viie aasta pärast aitame ikka edasi. Aitame Katrina ohvreid edasi.
Selles asi ongi.
Räägin palju, kuid kogudus võib näidata kogukonnale, mis ta on.
Vabatahtlikud toovad abi. Jagame seda mujalegi.
Lakewoodi kogudus on väga helde.
Tõepoolest. On õnnistus siin olla.
Mu vanemad rajasid selle ca 60 aasta eest. See on nii palju kasvanud.
Rasked ajad toovad vahel inimestes parima esile.
Nad unustavad asjad, mis eraldavad ja hakkavad üksteist aitama.
Jätkame palveid Lakewoodi ja Houstoni eest. - Aitäh.
Aitäh, pastor.
Nii paljud jäid tormivangi,
et Teksase osariik palus vabatahtlikke päästetöödel aitama.
Ka endine veesuusatamismeister Beaumontis elav Kenny Vaughan
vedas oma paadi uputuspiirkonda ja hakkas aitama.
Meil on temaga telefoniühendus. Kenny, oled hetkel jõel.
Mitu inimest te päästnud olete? Kuidas nad reageerivad?
Meil oli 400 kaelakeed, kus oli piiblisalm.
Võtsime need Houstonisse kaasa.
Panime ehte igaühe kaela, kes meie paati ronis.
Kaelakeed said otsa kahe päevaga. Oleme olnud siin viis päeva.
Arvan, et neid on olnud üle 500.
Inimesed on hämmastavad. Nad on kõik kaotanud.
Nad on tänulikud ja vaprad. Olen alati oma maad armastanud.
Arvasin, et tunnen oma maad, kuid nüüd olen oma riigiga kohtunud,
ja see, mida nägin, on mind õnnistanud.
Kui ainult kõik näeksid, mida ja kuidas need inimesed on kogenud.
Töö on väga ohtlik. Mõned abilised on elu kaotanud.
Miks te seda teete? - Kuna armastame Jeesust ja inimesi.
Kui on ressursse aidata ja avaneb võimalus,
ja saab kasulik olla, tuleks kes tahes sellises olukorras appi.
Jah, päästjad riskivad eluga.
Eile olin vahutava veemassi ääres. Kõik kartsid.
Teisel pool oli inimesi. Me ei teadnud, kas paadid pääsevad üle.
Lõpuks üks paatkond läks. Ülejäänud palvetasid.
Paat paiskus vastu puid ja varustust, kuid jõudis lõpuks kohale.
Kui seda nägime, läksid kõik järgi.
Nii palju "napilt-napilt" olukordi.
Paadid satuvad erinevate asjade otsa. Me räägime imedest.
Paadid põrkasid takistuste otsa. Ime, et ümber ei läinud.
Paatkonnad tõid inimesi varju.
Uppus autosid ja paate. Kui nad triivima jäid, nad purunesid.
Nad armastasid Jumalat ja ligimest. Palvetasime üksteise eest.
Aitajad abivajajate ja abivajajad aitajate eest. See on kaunis.
Jagasid üht erisõnumit, mis suhtlusmeedias kiiresti levis.
Mis tunne see oli, mida kirjeldasid?
See otsekui sunnib sind tagant.
Kuulsin sellest. Sõnum ja see, mis mind ajendab,
on lihtsalt armastus.
Armastus pole tunne.
See on valik taotleda kellegi parimat endast hoolimata.
See on parim, mida enda heaks teha, kuid seda ei tehta enda pärast.
Kui tegutsed teiste heaks endast hoolimata, on see armastus.
See täidab inimese. Kuid motiivid peavad puhtad olema.
Jeesus on armastus. Meil peab olema esmalt Jeesus, et võiksime armastada
Kui armastus valitseb elu ja inimesed vajavad abi,
lähed nende juurde ühel või teisel moel. Ei saa minemata olla.
Näen seda kõigis. Armastuse suurim vaenlane on hirm.
Hirm ajab vaid enda huve kaitsma, teistest hoolimata.
Valu on lõks. Kui tunneme valu, hakkame kartma.
Siis tahame end kaitsta, teistest hoolimata.
Kristus jättis teistsuguse eeskuju. Meid on kutsutud armastama.
Armastus võidab hirmu. Näeme seda. Seepärast need inimesed siin ongi.
Siin on aitajaid kõikjalt,
Mississippist, Floridast, Californiast.
Nad on tulnud meid aitama. Armastan neid ja oma ligimesi.
Vägev sõnum. Ma vist ei pea pühapäeval kirikusse minema,
sest su sõnum oli nii võimas.
Aitäh kõige eest, mida teete. Olge ettevaatlikud!
Järgmiseks - Kui katastroof ründab, ründab abiorganisatsioon vastu.
Operatsioon Õnnistus taastab usku, lootust ja elu Harvey ohvritele.
Eksisteerib jõud, mis ületab inimese mõistmisvõime.
Pat Robertsoni uus DVD "Miracles".
Õpi tundma Jumala väge.
Ütlesid, et imede nägemiseks on kolm komponenti. Mida mõtled?
Jõud, mis võib võita kõik probleemid.
See on Jumala laste pärand.
Näe inspireerivaid lugusid imedest.
Kohtu inimestega, kes on seda jõudu kogenud.
Meditsiin ei suuda seda seletada. - Jumala vägi tuli.
Mind tervendatakse.
Hangi DVD "Miracles" (Imed - Koge Jumala väge)
Jumal ütles: "Valitsen olukorda".
Ta oli surnud. Nüüd on ta elus. - Kindlasti ime.
Imed - Koge oma elus Jumala väge!
Nüüd saadaval
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres,
elu rahaasjades,
elu kehas, meeles ja vaimus.
Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu.
Ela täiega!
CBN.com
Kui ründab selline katastroof nagu orkaan Harvey,
tormavad kristlikud abiühendused ja kogudused appi.
CBN-i Operatsioon Õnnistus oli Teksases juba enne tormi.
Erik Rosales räägib, kuidas abi ohvreile lootust toob.
Jeesuse armastuse levitamine toidu,
riiete ja jalanõude vormis. Seda Operatsioon Õnnistus teebki.
See toimub kõikjal Teksases.
Olen otsinud toitu päevi.
Nüüd leian esimest korda.
Olen selle eest tänulik. Aitäh kõige eest, mida teinud olete.
Mary Fisher pages kodust La Marque'i laagriplatsilt
oma kolme lapselapsega. Tulvavesi jõudis sinna laupäeva õhtul.
Fisheri sõnul poleks neil ilma Operatsioon Õnnistuseta süüa.
Siin pole midagi.
Abiveok ja inimeste toodud toit ja riided on kogukonnale hädavajalik.
Paljud on tõsiselt puudutatud.
Mõned pered muudkui nutavad.
On rõõm teada, et teised aitavad.
Operatsioon Õnnistus ja kohalikud kogudused
jätkavad toidu ja lootuse viimist Harvey ohvritele.
See on kristlik halastustöö.
Sellest kuuleb palju. Harvem näeb.
Siin näeb seda parimal kujul. - Aamen.
Ühendus aitab mõnedes enim kannatanud piirkondades:
Rockportis, kus hävis terveid elurajoone,
ja Taftis, kus sajad ootasid puhast joogivett.
See tekitas palju muret. Lapsed on stressis.
Siit otsitakse abi.
Palvetame nendega ja jagame Jeesuse armastust.
Kutsume isiklikku suhtesse Issandaga.
Tänu Operatsioon Õnnistusele on meil kõike rohkem:
armastust, usku ja kõike.
Ei jää muud üle kui tänada. Seegi tundub nii vähene olevat.
Pered voolavad kodudesse, kaasas toit
ja parem arusaamine Jeesuse armastusest ja teenimisest.
La Marque, Texas, Erik Rosales, CBN News
Lisainfot Operatsiooni Õnnistus töö toetamise kohta
leiate meie kodulehelt cbnnews.com
Järgmiseks kohtume Ateenas, Kreekas, elava naisega,
kes kaotas kõik Süüria sõjas.
Ta leidis Ateena koguduses aga uue perekonna.
Pat Robertsoni uus DVD "Miracles".
Inimesi, kes on kogenud Jumala väge. - Jumal hoolitses meie eest.
Imede kolm komponenti.
Sõnade jõud.
Jumala ülikülluslik heldus ja halastus.
Palu ja otsi visalt, siis saad.
Telli ekraanil nähtaval telefonil või kodulehelt.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikese tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Moslemeist pagulastesse suhtutakse tavaliselt kahel moel:
neid peetakse julgeolekuriskiks
või inimesteks, kes vajavad abi kodu ja elatise otsimisel.
Mõned pakuvad päästet nii argipäeva kui igaviku vaatevinklist.
Gary Lane raporteerib Ateenast, Kreekast.
Olen Areopaagil, samas kohas,
kus apostel Paulus esimest korda ateenlastele evangeeliumi kuulutas.
Ta rääkis tundmatust jumalast, ainsast õigest Jumalast.
2000 aastat hiljem, on evangelistid ikka siin kuulutamas,
kuid täna ei käi nad pikki teekondi, sest kuulajad tulevad nende juurde.
Neid tuleb kümneid tuhandeid. Pagulased ja migrandid
põgenevad sõja ja raskuste eest, otsides varjupaika ja tulevikku.
Kreeka on esimene peatuspaik.
Tulin Kreekasse ilma eesmärgita. Ma ei tulnud raha ja rikkuste pärast.
Tahan unustada selle, mis mu lastega juhtus.
Tahan elada turvalises kohas.
2015. a tappis snaiper Süürias Amali mehe.
Nädal hiljem sõitis ta õe juurde.
Jätsin oma pojad koju ja sõitsin 7 tunni kaugusele õe juurde.
Tema mees oli äsja surnud. Tahtsin teda lohutada.
ISISe liikmed tungisid öösel meie majja ja tapsid mu pojad.
Traumatiseeritud Amal jättis maha Süüria valu ja leina.
Ta läks Türki ja sealt Kreekasse.
Üksi võõral maal, kaotas Amal, araabia keeles 'lootus', lootuse.
Mul pole kedagi, kellega rääkida. Tundub, nagu pea lõhkeks.
Ma ei maga ilma unerohuta.
Ma pole harjunud üksi olema. Pojad olid alati minuga.
Samal ajal leidsid teised pagulased hoolitseva pere
Thessaloniki Apostellikust Evangeelsest kogudusest.
Abivajajaid tuli meie uksele ja linna. Pidime reageerima.
Amali juurde tuli Katy-nimeline vabatahtlik.
Istusin tema kõrvale ja kallistasin teda.
Küsisin:
"Kas võiksime koos Jumalat paluda?"
Ta nõustus.
Katy kallistas ja aitas mind.
Ta viis mu koguduse ruumidesse. Käisin duši all. Ta andis riideid.
Kui käisin reedel koguduses, oli mul hea olla
ja magasin ilma unerohuta.
Olin rõõmus. Õhtu programm oli tore.
Kõik, mida kuulsin, oli tõde. Kõik on Piiblis. See oli rõõmus päev.
Amali maksalt leiti üks täpp ja ta käis operatsioonil.
Ta rääkis, kuidas kogemus temas usku ehitas.
Mult võeti mu lapsed,
aga Jumal toetas mind, kui teda operatsiooni ajal vajasin.
Lõikuse järel süvenes suhe Jumalaga, kuna hakkasin tihemini kirikus käima
ja võisin Jumalat usaldada. Ainult see loeb.
Amal tegi suure otsuse ja näitas oma pühendumust Kristusele
Mind ristiti, kuna usaldan nii väga Jumalat.
ÜRO paigutas Amali samasse korterisse moslemiperega.
Kuigi ta elaks pigem teise kristlasest lesega,
tahab ta, et Jumal kasutaks teda seal, kus ta on.
Tahan näidata Jumala armastust siin ja olla teistele eeskujuks.
Palvetan, et unustaksin valu ja saaksin uue, terve, rõõmsa elu.
Pärast tihedaid külaskäike on Katy Amali tuleviku suhtes lootusrikas.
Amal tähendab 'lootust'.
Usun, et miski pole juhus.
'Lootusele' on olemas lootus.
Amalile on lootust.
Gary Lane, Thessaloniki, Kreeka
Lapsed - tahame, et nad õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Hei! Kas see töötab?
Lapsed, kas teile meeldib mängida
ja uusi asju avastada?
Kuidas on?
Uus Superraamatu piiblirakendus sisaldab mänge, videoid
vastuseid küsimustele ja palju muud.
Uue tasuta rakenduse leiate iTunesist ja Google'i mängudepoest.
Iisraeli arheoloogi väitel võib antiikaja rooma spa
juhtida Piiblist tuntud Betsaida juurde.
Seal olevat Jeesus toitnud suurt rahvahulka.
CBN-i Jeruusalemma toimetus tegi selle kohta video.
PEETRUSE, ANDREASE JA FILIPPUSE KODULINNA
BETSAIDAT ON OTSITUD AASTAID. (JH 1:44)
SEAL TEGI JEESUS TOITMISIME (LK 9:10―17)
Oleme Gennetsareti järve põhjakaldal
Beit Abeki nimelises kohas.
Objekti tuntakse 19. saj lõpust.
See on üks võimalikke Betsaida asukohti.
VÕTMEKS VÕIB OLLA ROOMA SPA
Spa viitab sellele, et see on olnud linn.
Kuigi kaevatud koobas on väike, näitab see, et see võib olla Julias.
Julias on Betsaida.
1. saj juudi ajaloolane Josephus räägib,
et Heroodes Suure poeg Filippos, kes valitses maid siit Golanini
Damaskuse suunas, otsustas muuta Betsaida küla poliseks, Juliase linnaks
KAKS MÜNDILEIDU:
KEISER NERO HÕBEMÜNT AASTAST 65―66 AD
TEINE OLULINE LEID: ILMNE BÜTSANTSI KIRIK
Tekstileid 7. saj lõpust AD räägib, et kristlasest palverändur
olevat lahkunud Kapernaumast ja saabunud Betsaidasse,
kus olnud apostlite Peetruse ja Andrease kirik.
6.-8. saj nimetasid kristlased seda kohta Betsaidaks.
KAEVETÖÖD PALJASTAVAD MINEVIKU SALADUSI
Kui suudame tõestada, et see on Julias ehk Betsaida,
võib sellest arendada objekti,
kus saab tutvuda apostlite kodulinnaga.
ON SEE BETSAIDA - PEETRUSE, ANDREASE JA FILIPPUSE KODU?
Huvitav. See on tänaseks kõik.
Järgmise korrani. Kogu tiimi poolt: Kohtumiseni ja Jumal õnnistagu teid!
Tõlge: Monika Jaaguri